|  |
| --- |
|  |

# Հավելված N3

Հայաստանի Հանրապետության

կառավարության

2020 թվականի \_\_\_\_\_\_\_\_\_\_\_\_\_\_\_\_ \_\_\_\_\_-ի

N \_\_\_\_\_ որոշման

# ՃԱՆԱՊԱՐՀԱՅԻՆ ՔԱՐՏԵԶ

**Միջնաժամկետ ժամանակահատվածի համար կրեդիտորական պարտքերի հիմնավորվածության, կանխարգելման և դրանց մարման կարգի վերաբերյալ միջոցառումների իրականացման**

|  |  |  |  |  |  |
| --- | --- | --- | --- | --- | --- |
| Միջոցառումներ | Նպատակը, խնդիրը, ոլորտում իրականացվելիք միջոցառման նկարագիրը | Պատասխանատու կատարողները և համակատարողները | ժամկետը | Ծանոթագրություն (ֆինանսական ապահովման վերաբերյալ) | Տեղեկատվություն միջոցառման կատարման ընթացքի մասին |
| *1* | *2* | *3* | *4* | *5* | *6* |
| 1. <<Հայաստանի Հանրապետության և Զարգացման ֆրանսիական գործակալության միջև 10 մլն եվրո գումարի չափով թիվ CAM 1002 06 D ֆինանսավորման համաձայնագրի>> շրջանակներում որպես ծրագրի բաղադրիչներ նախատեսվում է իրականացնել ջրային համակարգի նոր ռազմավարության մշակում։ Հայաստանի Հանրապետության կառավարության որոշման նախագծի ներկայացում։ | Ռազմավարության նպատակն է ոռոգման ծառայությունների մատչելիության ավելացումը, մատուցման շարունակականության ապահովումն ու արդյունավետության բարձրացումը, ոռոգման ջրի համակարգի ընկերությունների ֆինանսական կենսունակության բարելավումը՝ ամրապնդելով ընթացիկ ծախսածածկմանն անցման նախադրյալները, ոռոգման համակարգերի և ենթակառուցվածքի պահպանումն ու արդիականացումը, ջրօգտագործողների ընկերությունների ինստիտուցիոնալ կարողությունների հետագա հզորացումը, ոռոգման համակարգին տրամադրվող պետական ֆինանսական աջակցության արդյունավետության բարձրացումը։  ՀՀ կառավարության 2016 թվականի օգոստոսի 25-ի նիստի N33 արձանագրությամբ հավանության արժանացած <<Ոռոգման ոլորտի ֆինանսական կայունության բարելավման>> ռազմավարության իրագործելիության ժամկետը մինչև 2022 թվականն է: | Ջրային կոմիտե | 2021թ. 4-րդ եռամսյակ | Դրամաշնորհ՝ 1.5 մլն եվրո գումարի չափով, ՀՀ կառավարության համաֆինանսավորում |  |
| 1. Ոռոգման համակարգի շահագործման ծախսերի կրճատում: Ոռոգման համակարգերի հիմնանորոգման ամենամյա ծրագրի իրականացման նպատակով բյուջետային հայտի ներկայացում: | Ոռոգման համակարգերի տեխնիկական վիճակի պահպանում, ընթացիկ նորոգումների ապահովում, վթարավտանգ իրավիճակների հավանականության կանխարգելում:Նշված նպատակների համար անհրաժեշտ է վերականգնել ոռոգման համակարգի հիմնանորոգման ծրագիրը: | Ջրային կոմիտե | 2020թ. -շարունակական | ՀՀ պետական բյուջե |  |
| 1. Մեխանիկական ջրարտադրության համակարգի արդիականացման և արդյունավետության բարձրացման միջոցով էներգախնայողության ապահովում: Գնումների գործընթացի կազմակերպում: | Ինքնահոս եղանակով մատակարարվող ջրի կշռի մեծացում:  1.Մեխանիկական ջրարտադրության սարքեր, սարքավորումների և ենթակառուցվածքների տեխնիկական գնահատում,  2.աշխատանքների առաջնահերթությունների սահմանում և ներդրումների իրականացման փուլային ծրագիր,  3.մրցութային փաթեթի/փաթեթների կազմում: | Տարածքային զարգացման հիմնադրամ, Ջրային կոմիտե | 2020-2023թթ. | Վարկային միջոցներ՝ 40 մլն.ԱՄՆ դոլար գումարի չափով,  ՀՀ կառավարության համաֆինանսավորում |  |
| 1. Ջրօգտագործողների հետ կնքվող պայմանագրերի լրամշակում՝ թերվճարումների կանխման մեխանիզմների ներառում: Հայաստանի Հանրապետության կառավարության 26.12.2002թ. N2121-Ն որոշմամբ հաստատվող ոռոգման ջրի մատակարարման պայմանագրի նոր օրինակելի ձևի սահմանում: | Ոռոգման ջրամատակարարման դիմաց մուտքերի ապահովման համար ջրօգտագործող ընկերություններում նոր դեբիտորական պարտքերի գոյացման կանխարգելիչ մեխանիզմների ներդրում | Ջրային կոմիտե | 2021թ. 3-րդ եռամսյակ | Ֆինանսավորում չի պահանջվում: |  |
| 1. Ջրօգտագործողների ընկերություններում անցած տարիների ընթացքում կուտակված դեբիտորական պարտքերի դուրսգրման և/կամ ներման մեխանիզմների վերաբերյալ առաջարկի պատրաստում և Հայաստանի Հանրապետության կառավարության որոշման նախագծի ներկայացում: | Նոր դեբիտորական պարտքերի գոյացման կանխարգելիչ մեխանիզմների ներդրման նպատակով պարտադիր վճարման երաշխիքների ստեղծում: | Ջրային կոմիտե | 2020թ. -շարունակական | Ֆինանսավորում չի պահանջվում: |  |
| 1. Հաշվապահական հաշվառման վարումը հանձնել պատվիրակված մասնագիտացված կազմակերպության | Հաշվապահական հաշվառման տվյալների հավաստիությունն ապահովելու և այդ տվյալների հիման վրա վերլուծություններ կատարելու, եզրակացություններ և գնահատականներ տալու նպատակով ջրօգտագարծողների ընկերությունների հաշվապահական հաշվառման վարումն իրականացնել պատվիրակված և մասնագիտացված կազմակերպության միջոցով | Ջրային կոմիտե | 2021թ. 2-րդ եռամսյակ | Ֆինանսավորում չի պահանջվում: |  |